《拄杖》
宋代·毛珝

数节坚如玉削成，几年出入伴闲身。扶持衰老非无术，变化虚空亦有神。

药笼倒挑同入市，酒壶斜挂共寻春。虽然未作颠危用，闲指迷津与路人。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。